En vågen husejer var natten til tirsdag skyld i at Nordjyllands Politi kunne anholde to litauiske mænd, der nu er sigtet for tyverier af dyre cykler. Husejeren opdagede klokken 01.30 at to mænd var ved at bryde et udhus til huset på Solhøjsvej op og tilkaldte politiet. Betjentene var fremme før de to mænd fik held til at bryde ind i udhuset. - De er så faktisk kørende til Solhøjsvej på to dyre cykler, hvor den ene er efterlyst på stelnummeret, siger politiinspektør Ole Jensen fra Nordjyllands Politi. Politiet formoder at den anden cykel også er stjålet, men ejeren har ikke efterlyst den og politiet vil derfor efterlyse ejeren. De to litauere skal fremstilles i grundlovsforhør tirsdag.

Opsummering:
To mænd fra Litauen skal fremstilles i grundlovsforhør tirsdag.